ઈલાના ફ્લૅશબૅકમાં આપણને અનુ મલિક, મહેશ ભટ્ટ, ઈલા અરુણ, શાન, અલીશા ચિનૉય સહિતનાનો કૅમિયો જોવા મળે છે. નાના દેખાય એ માટે મહેશ ભટ્ટે બ્લૅક ડાઇ કરી છે. ભયંકર વિચિત્ર લાગે છે. આ તો બ્લૅક શર્ટ હતું એટલે બાકી ઓળખવામાં પણ વાર લાગે છે! અહીં લોચો એ થયો છે કે ફિલ્મની મૂળ વાત સાઇડલાઇન થઈ ગઈ છે અને ઈલાની સિંગર તરીકેની જર્ની ફ્રન્ટ ફૂટ પર આવી ગઈ છે. અડધી ફિલ્મ સુધી આપણને ઈલા-અરુણ (યસ!)ની લવ-સ્ટોરી દેખાય છે. બીજો લોચો એ છે કે વાત સિન્ગિંગની થઈ રહી છે અને ફિલ્મનું મ્યુઝિક કચરો છે. કાજોલનો અવાજ પામોલી ઘોષ બની છે અને એ અસંગત લાગે છે. માનવામાં જ નથી આવતું કે ઈલા ગૉડ ગિફ્ટેડ સિંગર છે, ભલે અમિતાભ બચ્ચન કહે! (હા, ધ્ગ્ઘ્ અને બિગ બીનો પણ કૅમિયો છે. બિલેટેડ હૅપી બર્થ-ડે સર!) બીજું જરાય માનવામાં ન આવે એવું અરુણ પત્ની-બાળકને મૂકીને ચાલ્યો જાય છે એની પાછળનું કારણ છે. આમ તો એને સાઇકોલૉજિકલ ડિસઑર્ડર જ કહેવાય! પાત્રાલેખન ઉભડક છે એનું બેસ્ટ ઉદાહરણ અરુણ છે!